Kui teil on läheduses konkureerivad ettevõtmised, siis see on samuti hea koht info ammutamiseks. Nimelt peaks kliendina neid kohti mõnikord külastama. Ja kui käituda "nõudliku" kliendina, võib kätte saada igasugust salajast infot ja toimimisskeeme, mille teadmine võib anda teile olulise eelise  konkureerimisel. Toitlustusasutuse puhul on väga hea istuda konkurendi juures tehes sealjuures märkmeid ja tähelepanekuid. Näiteks, kes on kliendid, milline on menüüvalik, milline on interjöör, kuidas toimub teenindamine, palju võiks töötada inimesi jne. Samuti oleks oluline märgata nüansse, et mida teeb konkurent valesti ja mis kliendile ei meeldi või häirib teda. See annab teile edaspidi konkurentsieelise ja võimaluse võita osa kliente endale. See kehtib ka menüüvalikute ja hinnapoliitika kujundamise osas.